|  |  |
| --- | --- |
| Srednja strukovna škola kralja Zvonimira Ikičina 30, 22300 Knin KLASA: 401-05/25-01/2 URBROJ: 2182-50-25-1 Knin,29.01.2025. |  |

|  |  |
| --- | --- |
|  |  |

Oib – 60727152857

Iban - HR102390001500209354

Rkp - 43095

Šifra djelatnosti – 8532

Šifra županije - 15

**PREDMET: BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2024. GODINE**

Srednja strukovna škola kralja Zvonimira ostvarila je ukupne prihode u 2024. godini u iznosu od 1.596.736,36, te ukupne rashode u iznosu od 1.604.333,35 eura.

Prihodi su ostvareni najvećim dijelom iz državnog proračuna – državne riznice, županije šibensko-kninske, vlastitih prihoda i prihoda posebne namjene, te pomoći grada Knina i općine Kistanje.

Ministarstvo znanosti i obrazovanja – 1.392.674,93 eura

Šibensko-kninska županija, decentralizirana sredstva – 155.812,32 eura

Šibensko-kninska županija, kapitalna sredstva – 11.520,00 eura

Grad Knin – 1.000,00 eura

Općina Kistanje – 500,00 eura

Ostalo – 35.229,11 eura

Prihodi od Ministarstva znanosti i obrazovanja utrošeni su na isplatu redovnih plaća zatim regresa, dara za djecu, božićnice te ostalih materijalnih prava po kolektivnom ugovoru kao i za uslugu taxi prijevoza učenika s posebnim potrebama.

Prihodi od Šibensko - kninske županije odnose se na decentralizirana sredstva i sredstva po operativnom planu. Po operativnom planu nam je bilo dodijeljeno sredstava u iznosu od 1.650,00 eura koja smo utrošili na nabavu nastavnog materijala.

Kroz decentralizirana sredstva najviše je utrošeno na isplatu prijevoza djelatnika s posla i na posao u iznosu od 57.934,49 eura.

Tijekom godine grad Knin i općina Kistanje su uplatili sredstva u iznosu od 1.500,00 eura. Sredstva su namijenjena za organizaciju međužupanijskog stručnog vijeća Turizam i ugostiteljstvo. Iz državnog proračuna su uplaćena sredstva u iznosu od 2.233,93 eura za nabavu udžbenika te 440,00 eura za obvezne lektire.

Rashodi za nabavu nefinancijske imovine vidljivi su u ćeliji 350 (Razred 4) u obrascu PR-RAS te su iznosili 14.251,21 eura a odnosili su se na nabavu knjiga, računalne opreme, opreme za hlađenje i grijanje, traktora-kosilice te udžbenika za djecu slabijeg imovinskog statusa.

U 2024. godini je školi ostalo neutrošenih sredstava u iznosu od 21.884,69 eura vidljivih u ćeliji bilance pod brojem 264 (dio 16 D) koja se nalaze na računu Šibensko-kninske županije, a namjenski ćemo ih utrošiti u narednim razdobljima.

Izvještaj o promjenama u vrijednosti i obujmu imovine i obveza pokazuje nam unesenu povećanu vrijednost od 59.659,61 eura iz razloga jer smo od Carneta zaprimili odluku da se imovina u 2024. godini uknjiži u vlasništvo škole.

Izvještaj o rashodima prema funkcijskoj klasifikaciji nam pokazuje u ćeliji 120 (0922) ukupne rashode u iznosu od 1.604.333,35 eura, koji su također vidljivi i u obrascu PR-RAS u ćeliji 413 (Y034).

Na obrascu obveze prikazani su redovni režijski troškovi za mjesec prosinac 2024. godine, te redovna plaća zaposlenika kao i pomoćnika u nastavi i prijevoz djelatnika za mjesec 12/2024 u iznosu od 132.469,74 eura a koji su također vidljivi u ćeliji 287 (dio 23 D) bilance koji su knjiženi na konto 193 - rashodi budućeg razdoblja i vidljivi u obrascu PR – RAS u ćeliji 647 (19). Iznos nepodmirenih računa od 5.026,90 € koji nisu evidentirani na konto 193 se odnosi na usluge prijevoza učenika s posebnim potrebama za mjesec studeni i prosinac 2024. godine, a koji će biti podmireni u 2025. godini uplatom iz državnog proračuna.

Tijekom 2024. godine izvršena je korekcija financijskog rezultata (konto 92211 Višak prihoda poslovanja) zbog zatvaranja obveze za računalne usluge iz prethodnih razdoblja u iznosu 0,07 € te zatvaranja potraživanja od zaposlenih u iznosu od 0,48 €. Također, izvršena je i obvezna korekcija rezultata za nabavu nefinancijske imovine u iznosu od 14.251,21 €.

**Voditelj računovodstva** **Ravnatelj**

Josip Sarić Milivoj Ilić